CELEX: C2007/269/36
Language: mt
Date: 2007-11-10 00:00:00
Title: Kawża C-339/07: Talba għal deċiżjoni preliminari mressqa mill-Bundesgerichtshof (il-Ġermanja) fl- 20 ta' Lulju 2007 — Christopher Seagon, kuratur tal-kumpannija Frick Teppichboden Supermärkte mbH vs il-kumpannija b'responsabbiltà limitata taħt id-dritt Belġjan Deko Marty

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/18
            
         Talba għal deċiżjoni preliminari mressqa mill-Bundesgerichtshof (il-Ġermanja) fl-20 ta' Lulju 2007 — Christopher Seagon, kuratur tal-kumpannija Frick Teppichboden Supermärkte mbH vs il-kumpannija b'responsabbiltà limitata taħt id-dritt Belġjan Deko Marty
   (Kawża C-339/07)
   (2007/C 269/36)
   Lingwa tal-kawża: il-Ġermaniż
   Qorti tar-rinviju
   Bundesgerichtshof.
   Partijiet fil-kawża prinċipali
   
      Rikorrent: Christopher Seagon, kuratur tal-kumpannija Frick Teppichboden Supermärkte mbH.
   
      Konvenuta: il-kumpannija b'responsabbiltà limitata taħt id-dritt Belġjan Deko Marty.
   Domandi preliminari
   
               1)
            
            
               Fl-interpretazzjoni ta' l-Artikolu 3(1) tar-Regolament tal-Kunsill (KE) Nru 1346/2000 (1), tad-29 ta' Mejju 2000, dwar proċedimenti ta' falliment, (iktar 'il quddiem “ir-Regolament dwar proċedimenti ta' falliment”) u l-Artikolu 1(2)(b) tar-Regolament tal-Kunsill (KE) Nru 44/2001 (2) tat-22 ta' Diċembru 2000, dwar ġuriżdizzjoni u rikonoxximent u eżekuzzjoni ta' sentenzi f'materji ċivili u kummerċjali (iktar 'il quddiem ir-“Regolament fuq il-kompetenza ġudizzjarja”), il-qrati ta' l-Istat Membru li fit-territorju tiegħu nfetaħ il-proċediment ta' falliment li jirrigwarda l-patrimonju tad-debitur, għandhom, skond ir-Regolament dwar proċedimenti ta' falliment, kompetenza internazzjonali biex jieħdu konjizzjoni ta' azzjoni revokatorja (actio Pauliana) fil-kuntest tal-falliment [Inzolvenzanfechtungsklage] kontra konvenut li għandu s-sede prinċipali tiegħu fi Stat Membru ieħor?
            
         
               2)
            
            
               Jekk l-ewwel domanda tingħata riposta negattiva:
               L-azzjoni revokatorja fil-kuntest tal-falliment taqa' taħt l-Artikolu 1(2)(b) tar-Regolament fuq il-kompetenza ġudizzjarja?
            
         
      (1)  ĠU L 160, p. 1.
   
      (2)  ĠU L 12, p. 1.